- -बेनामी संपत्ति की जांच के लिए टीम पहुंची थी फरीदाबाद
- -पत्नी ने ब्रजपाल को पति होने से किया था इंकार
नोएडा :- ब्रजपाल की बेनामी संपत्ति की जांच कर रहे आयकर विभाग के अधिकारियों को उसकी दूसरी पत्नी की जानकारी मिली। पूछताछ के दौरान विनिता ने ब्रजपाल की पत्नी होने से इंकार किया। बाद में बच्चों को फोटो दिखाकर विभागीय अधिकारियों ने इसकी तस्दीक की। फोटो को देखते ही बच्चों ने अपने पिता को पहचान लिया। यह कोठी फरीदाबाद के सूर्या नगर में मौजूद है। जिसमे बच्चों व पत्नी के एशो आराम के सभी सामान व लग्जरी कार मुहैया कराई गई है। पूछताछ में बताया कि ब्रजपाल कभी कभार ही यहा आता था। वह भी बाहर अपनी पत्नी से मिलता था। यही वजह है कि बच्चे नाम से नहीं बल्कि फोटो देखकर पापा को पहचान सके। फरीदाबाद में मिली दूसरी पत्नी के से ब्रजपाल के तीन बच्चे है। प्रापर्टी का हिसाब रखने के लिए उसने तीनों बच्चों के नाम वहीं रखे है। जो नोएडा में उसके बच्चों के है। यानी पूजा, अंकुर व अमित। इनके नाम से भी ब्रजपाल ने कई संपत्तियां बना रखी है। दस्तावेजों में इसकी जानकारी मिली है। यहा बनाया गया मकान तीन फ्लोर का है।
बड़े राजनितिक नेताओं के कहने पर कंपनियों में किया निवेश
दस्तावेजों की जांच में ब्रजपाल के पूर्व सत्ताधारी कुछ कद्दावर नेताओं से करीबी संबंध होने की जानकारी मिली है। उनके साथ मिलकर ही ब्रजपाल ने गाजियाबाद, मोदीनगर में कई एकड़ जमीन खरीदी। इसके अलावा पिलुखवा स्थित एक नामी स्कूल में एक बड़ी साझेदारी भी की। यही नहीं नोएडा, गाजियाबाद में कई फर्जी कंपनियां खोली। जिसमे किया जाने वाला अधिकांश निवेश नकद में किया गया। इसके साक्ष्य आयकर विभाग को जांच के दौरान मिले है। ऐसे में विभागीय टीम जल्द ही राजनिति से जुड़े इन नेताओं से पूछताछ कर सकती है।
36 घंटे तक सर्च आपरेशन के बाद आयकर विभाग को ऐसे दस्तावेज मिले जिसमे विभाग को एक सिंडीकेट का पता चला है। यह एक ऐसा समूह है जो राजनितिक लाभ के लिए बनाया गया। इसमे फर्जी कंपनिया खोली गई। काली कमाई को सफेद करने के लिए नकद निवेश किया गया। यह सब पूर्व सत्ताधारी कुछ कद्दावर नेताओं के कहने पर किया गया। इसमे प्राधिकरण में दिलाए गए ठेके तक शमिल है। जिसके लिए मोटा कमीशन लिया गया। यह कमीशन का ट्रांजेक्शन भी नकद में किया गया। ताकि आयकर विभाग को इसकी भनक तक न लगे। हालांकि प्राधिकरण स्तर पर ब्रजपाल के कारनामों की जांच मुख्य परियोजना अभियंता संदीप चंद्रा द्वारा की जा रही है। यहा 1981 से लेकर अब तक ऐसी फाइलों को खंगाला जाएगा जिनके कार्य ब्रजपाल के देखरेख में किया गया। इसके अलावा दो बेंक्वट हॉल रामा और रायल में भी बेनामी पैसा लगे होने की जानकारी मिली है। इसकी जांच भी विभागीय टीम द्वारा की जा रही है।
- 8 लाख जब्त कर एक लाख दिए इलाज के लिए
- ब्रजपाल की बीमारी बनी आयकर विभाग की जांच में बाधा
सर्च के दौरान आयकर विभाग को नौ लाख रुपए नकदी मिली। 36 घंटे के पूछताछ के बाद ब्रजपाल की तबियद बिगड़ने लगी। इलाज के हवाला देकर विभागीय जांच को रोकना पड़ा। लिहाज आयकर विभाग ने 8 लाख रुपए जब्त कर एक लाख रुपए इलाज के लिए ब्रजपाल को दिए। उनका इलाज कैलाश अस्पताल में चल रहा है। आधिकारिक सूत्रों ने बताया कि तबियत ठीक होते ही दोबारा से पूछताछ की जाएगी। जिसमे कई अहम खुलासे होंगे। तबियत ठीक होने तक ब्रजपाल पर नजर रखी जा रही है। अधिकारियों ने बताया कि सर्च के दौरान कई और संपत्ति के दस्तावेज मिले है। जिसमे दो लाकर एक फरीदाबाद व एक नोएडा में है। इसने शादी में करीब 2.50 करोड़ रुपए खर्च किए। मोदी नगर में करीब 15 एकड़ जमीन, पूजा कैबल व कांपेक्ट मीडिया नाम से दो कंपनियां भी मिली है। इसके अलावा प्राधिकरण में इसक अच्छे कनेक्शन के चलते करीब 12 ऐसे नामों की सूची मिली है जो इनके रिश्तेदार है। इन रिश्तेदारों को संविदा पर रखना व प्राधिकरण के विकासीय कार्यो के ठेके दिलवाना ब्रजपाल के बाय हाथ का खेल था। इनसे पूछताछ की जाएगी।
दागी इंजीनियर : 1994 में 400 संविदा कर्मियों को कराया था स्थायी
प्राधिकरण में 1981 में जुनियर इंजीनियर के पद पर ब्रजपाल की नियुक्ति की गई। नियुक्ति के बाद 1992 में पहली बार नोएडा एंप्लाईज एसोसिएशन का अध्यक्ष बना। 1994 में प्राधिकरण में 400 संविदा कर्मचारियों को ब्रजपाल ने स्थायी नियुक्ति दिलवाई। ऐसे में यह संविदा कर्मचारियों का मसीहा बन गया। यही कारण है कि आयकर विभाग की जांच के दौरान ही ब्रजपाल को निलंबित कर दिया गया। ऐसे में प्राधिकरण में ब्रजपाल के समर्थन में प्राधिकरण का एक पक्ष खड़ा हो चुका है। वह आयकर विभाग की कार्यवाही को गलत बता रही है। साथ ही जल्द ही विरोध प्रदर्शन भी देखने को मिल सकता है। हालांकि बेनामी संपत्ति के विषय में कोई भी कर्मचारी बोलने को तैयार नहीं है। इनका मानना है कि प्राधिकरण से मिले मुआवजे व पुस्तैनी संपत्ति ने ही ब्रजपाल को रसूख दार बनाया था। फिलहाल आयकर वि•ााग को मिले दस्तावेज कुछ ओर ही बया कर रहे है।